EkBass/fiwiki-20250220-pages-articles huggingface dataset:
Gallus Guggumos

Gallus Guggumos (noin 1590 – 1666 tai myöhemmin) oli saksalainen säveltäjä ja urkuri. Noin vuosina 1610-1612 hän opiskeli työnantajansa Albrekt VI Baijerilaisen taloudellisella tuella Venetsiassa Giovanni Gabrielin johdolla. Vuonna 1612 Guggumokselta julkaistiin hänen ainoa tunnettu painettu sävellyskokoelmansa, latinankielisiä motetteja 4-6 lauluäänelle ja basso continuolle sisältävä Mottecta IIII. V. et VI vocum (Venetiis: apud Hæredem Angeli Gardani, MDCXII; näköispainos: Stuttgart: Cornetto-Verlag, 1996. ). Neljä vuotta myöhemmin ilmestyi lisäksi Siren coelestis -kokoelmassa (München: Alban Berg, 1616; 2. painos: München: Berg Witwe, 1622) yksittäinen vokaaliteos. == Diskografia == * Gallus Guggumos: Mottecta 1612: sämtliche Werke des Gabrieli-Schülers: Motetten zu 4, 5 und 6 Stimmen. Il Canto Figurato Ulm, joht. Fabian Wöhrle (urut). Äänitetty 25.-27.7.2008 Ulmin Klaarankirkossa. Stuttgart: Cornetto-Verlag, 2008. Cornetto COR10028 Luokka:Saksalaiset säveltäjät Luokka:Saksalaiset urkurit
Stranglehold (elokuva)

Stranglehold on vuonna 1962 julkaistu Lawrence Huntingtonin ohjaama brittiläinen toimintaelokuva, jonka pääosissa ovat Susan Shaw ja Nadja Regin. Strangleholdin on käsikirjoittanut Guy Elmes ja Joy Garrison. Elokuvan tuottajana toimi David Henley Argo Film Productionsille. Elokuva kuvattiin Pinewood Studiosilla Buckinghamshiren Iver Heathissa. == Näyttelijät == == Aiheesta muualla == * * Luokka:Vuoden 1962 brittiläiset elokuvat Luokka:Brittiläiset toimintaelokuvat Luokka:Brittiläiset draamaelokuvat Luokka:Brittiläiset independent-elokuvat Luokka:Brittiläiset mustavalkoelokuvat
Pentti Vuorio

Pentti Vuorio voi tarkoittaa seuraavia henkilöitä: * Pentti Vuorio (1930–2022), Etelä-Suomen Sanomien päätoimittaja vuosina 1986–1995 ja tietokirjailija * Pentti Vuorio (1935–2018), kuvataiteilija
Corridors of Blood

Corridors of Blood on vuonna 1958 ensi-iltansa saanut brittiläinen kauhutrilleri. Sen ohjasi Robert Day, ja pääosissa ovat Boris Karloff ja Christopher Lee. Corridors of Blood sijoittuu 1840-luvun Lontooseen ja kertoo brittiläisestä kirurgista Thomas Boltonista (Karloff), joka kehittelee anestesiakaasuja, jotta voisi tehdä leikkauksia kivuttomasti. Kaikki ei mene kuitenkaan tohtorin kuvitelmien mukaan. Elokuvan käsikirjoituksesta vastasi Jean Scott Rogers. Tuottajina toimivat John Croydon ja Charles F. Vetter. Corridors of Blood kuvattiin Hertfordshiren Borehamwoodissa MGM British Studiosilla 90 000 punnan budjetilla. Elokuvan työnimenä oli Doctor from Seven Dials. Corridors of Blood sai ensi-iltansa joulukuussa vuonna 1958 kotimaassaan Isossa-Britanniassa ja pääsi rajoitettuun teatterilevitykseen. Elokuva sai Isossa-Britanniassa neljä vuotta myöhemmin uusintaensi-illan 6. syyskuuta vuonna 1962. Yhdysvalloissa elokuva sai ensi-iltansa 5. kesäkuuta vuonna 1963 New Yorkissa. Metro-Goldwyn-Mayer toimi elokuvan levittäjänä. MGM:n kirjanpidon mukaan elokuva teki voittoa 14 000 dollarin edestä.The Eddie Mannix Ledger, Los Angeles: Margaret Herrick Library, Center for Motion Picture Study. Corridors of Blood on julkaistu videolle sekä DVD:lle vuosina 1998 ja 2006. ==Näyttelijät== ==Lähteet== ==Aiheesta muualla== * * Luokka:Vuoden 1958 brittiläiset elokuvat Luokka:Brittiläiset kauhuelokuvat Luokka:Brittiläiset jännityselokuvat Luokka:Brittiläiset mustavalkoelokuvat
Red Wings Airlines

Red Wings Airlines on vuonna 1999 Moskovassa, Venäjällä nimellä VARZ-400 perustettu lentoyhtiö. Ennen nykyistä nimeään yhtiö oli tunnettu nimellä Airlines 400. Lentoyhtiö tarjoaa sekä reitti-, rahti- että tilausliikennettä. Yhtiön nykyinen toimitusjohtaja on Eugene Klyucharyov. Yhtiö toimii Moskovan Domodedovon lentoasemalta. == Laivasto == Red Wings Airlinesin laivasto Konetyyppi Kappalemäärä Matkustajia Huomioita Tupolev Tu-204-100 8 210 Yhtiö menetti Tu-204 -lentokoneen 29. joulukuuta 2012 onnettomuudessa. Irkut MS-21 0/10 136-162 Toimitukset alkavat 2019. Tupolev Tu-204-SM 0/10 210 Toimitetaan 2015-2017. ==Lähteet== ==Aiheesta muualla== *Red Wingsin kotisivut (saattaa olla tilapäisesti poissa käytöstä) *Red Wingsin lentokalusto Luokka:Venäläiset lentoyhtiöt
Benjamin Frosterus

Gustaf Benjamin Frosterus (30. lokakuuta 1866 Porvoo – 1. huhtikuuta 1931 Helsinki) oli suomalainen geologi.Ylioppilasmatrikkeli 1853–1899Tri Benjamin Frosterus, Helsingin Sanomat, 03.04.1931, nro 91, s. 3, Kansalliskirjaston digitaaliset aineistot Frosteruksen vanhemmat olivat professori Johan Gustaf Frosterus ja Alina Fredrika Ottelin. Hän pääsi ylioppilaaksi 1885 Helsingin ruotsalaisesta normaalilyseosta ja valmistui Helsingin yliopistosta filosofian kandidaatiksi 1885, filosofian maisteriksi 1890 ja filosofian lisensiaatiksi 1895. Frosterus opiskeli myös Saksassa Heidelbergin yliopistossa 1891–1892 ja teki myöhemmin opintomatkoja Saksaan, Sveitsiin, Itävaltaan, Italiaan, Ruotsiin, Norjaan ja Venäjälle. Frosterus nimitettiin valtiongeologiksi 1889 ja geologisen toimikunnan agrogeologisen osaston johtajaksi 1918. Hän toimi mineralogian ja geologian opettajana Polyteknillisessä opistossa ja Teknillisessä korkeakoulussa vuosina 1893–1919. Frosterus oli valtion maatutkimuslaitoksen johtajana 1926–1931 ja hän sai professorin arvonimen 1926. Frosterus julkaisi alansa teoksia, muun muassa Epämetalliset hyödylliset mineraalit (1919) ja Suomen maaperä (1922).Otavan Iso tietosanakirja, osa 2, p. 1549. Otava 1968. Hän oli alallaan kansainvälisesti arvostettu.Uppslagsverket Finland Benjamin Frosterus oli naimisissa vuodesta 1895 Anna Gertrud Sofia (Netty) Wahlfeltin kanssa. Frosteruksen sisar oli kirjailija ja taidemaalari Hanna Frosterus-Segerstråle. == Julkaisuja == * Bergbyggnaden i sydöstra Finland. Geologiska kommissionen, Helsingfors 1902 * Lisiä saviemme teknillisten ominaisuuksien tuntemiseen. Suomen geologinen toimisto, Helsinki 1908 * Lounais-Suomen kalkkikivet ja kalkkiteollisuus. Suomen geologinen toimisto, Helsinki 1909 * Kovasimien valmistus Suomessa. Suomen geologinen toimisto, Helsinki 1910 * Suomen saviaines geologisena muodostumana ja teknillisenä tuotteena. Suomen geologinen toimisto, Helsinki 1910 * Maanlaatujen syntyminen ja ominaisuudet. Suomen geologinen toimisto, Helsinki 1913 * Epämetalliset hyödylliset mineralit. WSOY 1919 * Maalajien pinta-ala Uudenmaan läänissä. Geologinen toimisto, Helsinki 1921 * Suomen maaperä. Geologinen komissioni, Helsinki 1922 * Ueber die kambrischen Sedimente der karelischen Landenge. Geologiska kommissionen i Finland, Helsingfors 1925 * Yleiskatsaus Suomen kalkkikivivaroista ja niiden merkityksestä maanviljelykselle. Valtion maatutkimuslaitos, Helsinki 1928 * Über Kaolin im kristallinen Felsgrunde Finnlands. Societas geographica Fenniae, Helsingfors 1928 ==Lähteet== Luokka:Suomalaiset geologit Luokka:Suomalaiset professorin arvonimen saaneet Luokka:Vuonna 1866 syntyneet Luokka:Vuonna 1931 kuolleet
Roskaa!

Roskaa! on suomalaisen rock-yhtye Rautalukon vuonna 2012 julkaistu debyyttialbumi. == Kappaleet == # # # # # # # # # # http://download.mtv3.fi/musiikki/albumi/Rautalukko/Roskaa_/d410c0aa-70bd-4a4a-a844-270e6cb2c4bf/ == Kokoonpano == * Matias Seppä – basso, laulu * Peetu Olli – kitara * Mikko Kujanpää – rummut, koskettimet ==Lähteet== Luokka:Vuoden 2012 esikoisalbumit Luokka:Suomalaiset alternative rock -albumit
Alexander Klitzpera

Alexander Klitzpera (s. 19. lokakuuta 1977 München, Länsi-Saksa) on saksalainen entinen jalkapalloilija, pelipaikaltaan keskuspuolustaja. Luokka:Saksalaiset jalkapalloilijat Luokka:Vuonna 1977 syntyneet Luokka:Elävät henkilöt
Gustaf Frosterus

Johan Gustaf Frosterus (6. kesäkuuta 1826 Turku – 3. huhtikuuta 1901 Helsinki) oli suomalainen historiantutkija. Hän toimi historian ylimääräisenä professorina vuodesta 1867 ja oli kouluhallituksen ylitarkastaja 1869–1900.Otavan Iso tietosanakirja, Otava 1968, osa 2, p. 1549Yrjö Kotivuori, Ylioppilasmatrikkeli 1640–1852: Johan Gustaf Frosterus. Verkkojulkaisu 2005. Luettu 14.5.2021. Frosteruksen vanhemmat olivat Vaasan ja Mustasaaren kirkkoherra, professori Benjamin Frosterus ja hänen ensimmäinen puolisonsa Vilhelmina Sofia af Gadolin. Hän kävi Helsingin yksityislyseota, Vaasan triviaalikoulua ja Turun lukiota ja pääsi ylioppilaaksi 1845. Frosterus valmistui Helsingin yliopistosta filosofian kandidaatiksi ja maisteriksi 1850, filosofian lisensiaatiksi 1856 ja filosofian tohtoriksi 1857. Frosterus opiskeli historiaa Pariisissa 1856–1857. Hänestä tuli riemumaisteri vuonna 1900. Frosterus oli Helsingin yliopiston kirjaston ylimääräisenä amanuenssina 1851–1855, Hämeenlinnan lukion ranskanopettajana 1857–1858 ja Turun lukion vt. historian lehtorina 1858–1859. Hän oli Helsingin yliopiston historian dosenttina 1860, vt. historian professorina 1861–1863, ylimääräisenä historian professorina 1867 ja vt. yleisen historian professorina 1868–1869. Frosterus toimi samalla englanninopettajana Helsingin kouluissa 1867–1869. Hän oli viimeksi koulutoimen ylihallituksen historian opetuksen ylitarkastajana 1869–1900. Frosterus sai professorin arvon 1863. Frosterus oli naimisissa vuodesta 1865 Alina Fredrika Ottelinin (k. 1921) kanssa. Heidän poikansa oli valtion maatutkimuslaitoksen johtaja Benjamin Frosterus. ==Lähteet== Luokka:Suomalaiset historioitsijat Luokka:Helsingin yliopiston professorit Luokka:Suomalaiset professorin arvonimen saaneet Luokka:Vuonna 1826 syntyneet Luokka:Vuonna 1901 kuolleet Luokka:Suomalaiset professorit
Rick Rozz

Rick Rozz (s. 9. tammikuuta 1967) on yhdysvaltalainen kitaristi. Hänet tunnetaan mm. Deathin ja Massacren entisinä kitaristeina. Hän soitti ensin mainitussa yhtyeessä ainoastaan yhdellä studioalbumilla. Nykyisin Rozz soittaa M Inc. -nimisessä death metal -yhtyeessä. == Lähteet == * Rick Rozz Encyclopaedia Metallumissa Luokka:Yhdysvaltalaiset kitaristit Luokka:Vuonna 1967 syntyneet Luokka:Elävät henkilöt
Johan Carl Emil af Frosterus

Johan Carl Emil af Frosterus (9. huhtikuuta 1830 Helsinki – 31. tammikuuta 1900 Vaasa) oli suomalainen juristi, senaattori, valtiopäivämies ja Vaasan hovioikeuden presidentti. Frosteruksen vanhemmat olivat piispa Robert Frosterus, jonka lapset aateloitiin isänsä ansioista vuonna 1875, ja Anna Aurora Matilda Lybecker. Hänen puolisonsa vuodesta 1862 oli Sofia Augusta Kellgren (k. 1913). Frosterus tuli ylioppilaaksi 1849 ja valmistui filosofian kandidaatiksi 1853. Tuomarintutkinnon Frosterus suoritti 1859 ja sai varatuomarin arvon 1862. Hän oli Viipurin hovioikeuden ylimääräinen kanslisti vuodesta 1860 ja senaatin oikeusosaston kopisti vuodesta 1863. Keisarin kanslian ja Suomen valtiosihteerinviraston apulaistoimitussihteeri Pietarissa hänestä tuli 1864, toinen toimitussihteeri 1866 ja ensimmäinen toimitussihteeri 1870. Frosterus sai valtioneuvoksen arvon 1874 ja todellisen valtioneuvoksen arvon 1880. Hän oli senaattori senaatin oikeusosastossa 1882–1890 ja sen jälkeen Vaasan hovioikeuden presidentti 1890–1900. Valtiopäivillä Frosterus oli aatelissäädyssä sukunsa edustaja 1877–1878, 1882, 1885 ja 1888.Yrjö Kotivuori, Ylioppilasmatrikkeli 1640–1852: Johan Charles Emil Frosterus. Verkkojulkaisu 2005. Viitattu 21.11.2020.Otavan Iso tietosanakirja, Otava 1968, osa 2, s. 1850 Pankinjohtaja, valtiopäivämies Charles Emil af Frosterus oli Johan Carl Emil af Frosteruksen poika.Ylioppilasmatrikkeli 1853–1899: Af Frosterus Charles Emil Viitattu 10.5.2021. ==Lähteet== Luokka:Suomalaiset senaattorit Luokka:Suomalaiset tuomarit Luokka:Suomalaiset aateliset Luokka:Suomen hovioikeuksien presidentit Luokka:Suomen suuriruhtinaskunnan virkamiehet Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1830 syntyneet Luokka:Vuonna 1900 kuolleet
Eeva-Leena Vaahtio

Eeva-Leena Vaahtio (5. tammikuuta 1944 Luvia – 15. toukokuuta 2020) oli suomalainen kirjailija. Koulutukseltaan hän oli yhteiskuntatieteiden tohtori.Tammi == Teokset == * "Tän ikänen ihminen" – ikä työttömyyden syynä: puhediskurssianalyysi keski-ikäisten naisten työttömyydestä (Jyväskylän yliopisto 1998, pro gradu -työ) * Paras, sopivin ja ihanneiässä – keskustelua rekrytoinnista ja ikäsyrjinnästä pienestä maaseutukaupungista poimittujen esimerkkien valossa (Jyväskylän yliopisto 1999, lisensiaatintyö) * Rekrytointi, ikä ja ageismi (Jyväskylän yliopisto/Työministeriö 2002, ISBN 951-735-727-3, väitöskirja) * Rekrytointi menestystekijänä (Edita 2005, ISBN 951-37-4298-9) * Avaa ikälukot – vapaudu johtamaan (Edita 2006, ISBN 978-951-37-4493-9) * Pestaa paras – rekrytoinnin opas esimiehelle (Edita 2007, ISBN 978-951-37-4864-7) * Pärjää palaverissa (Edita 2008, ISBN 978-951-37-5180-7) * Tsemppiä, viisikymppiset! (Tammi 2010, ISBN 978-951-31-5405-9) * Enemmän irti elämästä – sisäinen puhe voimavaraksi (Tammi 2011, ISBN 978-951-31-6123-1) == Lähteet == Luokka:Suomalaiset kirjailijat Luokka:Vuonna 1944 syntyneet Luokka:Vuonna 2020 kuolleet
Lotus (Christina Aguileran albumi)

Lotus on yhdysvaltalaisen laulajan Christina Aguileran seitsemäs studioalbumi, joka julkaistiin marraskuussa 2012. Albumin tuottajina toimivat muun muassa Alex da Kid, Shellback, Max Martin ja Jayson DeZuzio. Albumilta julkaistiin singleinä kappaleet ”Your Body” ja Blake Sheltonin kanssa levytetty duetto ”Just a Fool”. Albumi nousi ilmestymisviikollaan Billboardin listalla sijalle seitsemän. Sen ensimmäisen viikon myynti oli kuitenkin vähäisempää kuin Aguileran aiempien albumien.Christina Aguilera album claims lowest first-week US sales of career Digital Spy 21.11.2012 Syyskuuhun 2014 mennessä albumia oli myyty Yhdysvalloissa 290 000 kappaletta. ==Taustaa== Vuonna 2010 julkaistun albuminsa Bionicin jälkeen Aguilera koki avioeron, näytteli ja lauloi Burleski-elokuvassa, toimi The Voice -ohjelman tuomarina ja julkaisi Maroon 5 -yhtyeen kanssa menestyvän ”Moves Like Jagger” -kappaleen. Huhtikuussa hän kertoi tekevänsä uutta kappaletta Cee Lo Greenin kanssa. Hän sanoi haluavansa seuraavalle albumilleen ”henkilökohtaisia” lauluja.Christina Aguilera, Cee Lo Hit the Studio Billboard 11.4.2012 Aguileran edellinen studioalbumi Bionic ei menestynyt hyvin. Aguilera itse on arvellut sen johtuneen albumin futuristisesta musiikkityylistä. Lotus-albumilla hän palaa tyylillisesti lähemmäksi valtavirran poppia.Christina Aguilera Says 'Lotus' LP Will Be 'Multi-Layered, Heartfelt' Rolling Stone 19.10.2012 Albumi sisältää duetot Aguileran kanssa The Voice -ohjelmassa esiintyneiden Blake Sheltonin ja Cee Lo Greenin kanssa.Blake Shelton Among Guest Artists On Christina Aguilera’s “Lotus” CBS New York 16.10.2012 Aguilera on sanonut, että albumin nimi Lotus tulee samannimisestä kukasta, joka kasvaa ankarissa olosuhteissa, mutta selviytyy hienosti.Christina Aguilera Announces 'Lotus' Album, 'Your Body' Single Billboard 12.9.2012 Kappaleiden aiheet vaihtelevat menetyksen tuskasta ja katumuksesta elämäniloon: ”Halusin jakaa erilaisia puolia itsestäni naisena, luovana ihmisenä ja taiteilijana. Siihen kuuluu äitiys. Siihen kuuluu seksuaalisuus. Siihen kuuluu haavoittuvaisuus. Siihen kuuluu aggressio ja ahdistus. Kaikki ne ovat osa sitä, mitä olen.” ==Kappaleet== ==Lähteet== == Aiheesta muualla == * The Official Christina Aguilera Site - Lotus * Lotus discogs.com-sivustolla Luokka:Vuoden 2012 albumit Luokka:Christina Aguileran albumit Luokka:Max Martinin tuottamat albumit
Ildar Fatkullin

Ildar Railevitš Fatkullin (myös muotoon Fachullin, , , s. 16. lokakuuta 1982 Tatrin, Venäjä) on Venäjää edustava mäkihyppääjä. Etniseltä taustaltaan hän on tataari. Fatkullin hyppäsi ensimmäisen maailmancupin kilpailunsa Kuopiossa Suomessa 28. marraskuuta 1999. Hänen paras sijoituksensa maailmancupissa on kahdeksas sija Oberstdorfissa Saksassa 30. joulukuuta 2001. Se on myös hänen ainoa maailmancup-sijoituksensa kymmenen parhaan joukossa. Arvokisoissa Fatkullinin paras saavutus on 11. sija normaalimäen maailmanmestaruuskilpailussa Lahdessa 2001. == Arvokisat == Olympialaiset: * 2002: 35. (suurmäki) * 2006: 44. (normaalimäki), 41. (suurmäki), 8. (joukkue-/suurmäki) Maailmanmestaruuskilpailut: * 2001: 11. (normaalimäki), 46. (suurmäki) * 2005: 31. (normaalimäki), 32. (suurmäki), 5. (joukkue-/normaalimäki), 6. (joukkue-/suurmäki) Lentomäen Maailmanmestaruuskilpailut: * 2000: 40. * 2006: 32., 7. (joukkuemäki) == Lähteet == * FIS === Viitteet === Luokka:Venäläiset mäkihyppääjät Luokka:Vuonna 1982 syntyneet Luokka:Elävät henkilöt
Thomas Schwall

Thomas "Tommy" Schwall (s. 13. elokuuta 1983 Steamboat Springs, Yhdysvallat) on yhdysvaltalainen entinen mäkihyppääjä. Schwall hyppäsi neljä maailmancupin osakilpailua, joissa hänen paras sijoituksensa oli 39. Planicassa, Sloveniassa 22. maaliskuuta 2003. == Sijoitukset arvokisoissa == Lentomäen MM-kilpailut: * 2002: 39. * 2004: 45. == Lähteet == * FIS Luokka:Yhdysvaltalaiset mäkihyppääjät Luokka:Vuonna 1983 syntyneet Luokka:Elävät henkilöt
Gorgon-hirviö

Gorgon-hirviö () on Terence Fisherin ohjaama brittiläinen kauhuelokuva vuodelta 1964. Elokuvan pääosissa ovat Peter Cushing ja Christopher Lee. Gorgon-hirviön tuotti Hammer Film Productions. ==Juoni== Vuonna 1910 Gorgon- hirviö ottaa ihmishahmon ja terrorisoi pientä saksalaista Vandorfin kylää muuttamalla sen asukkaita kiveksi. ==Näyttelijät== ==Tuotanto== Gorgon-hirviö -elokuvan kuvaukset alkoivat 9. joulukuuta 1963. Elokuvaa kuvattiin Technicolor-menetelmällä Bray Studiosilla Berkshiren Oakley Greenissä 150 000 punnan budjetilla.Tom Johnson ja Deborah Del Vecchio, Hammer Films: An Exhaustive Filmography, McFarland, 1996 s. 242 ==Vastaanotto ja julkaisu== Elokuvalla on Rotten Tomatoes -sivustolla 67 prosentin "tuore"-arvosana yhdeksän arvostelun pohjalta. Internet Movie Databasessa elokuvalla on arvosanana 6.3 kymmenestä. Gorgon-hirviö sai ensi-iltansa kotimaassaan Isossa- Britanniassa 21. elokuuta vuonna 1964 Lontoossa. Maanlaajuiseen teatterilevitykseen elokuva pääsi 18. lokakuuta 1964. Columbia Pictures vastasi elokuvan levityksestä. Elokuva pääsi teatterilevitykseen myös Länsi- Saksassa 21. elokuuta 1964, Ruotsissa 1. helmikuuta 1965, Yhdysvalloissa 17. helmikuuta 1965 ja Japanissa 10. heinäkuuta 1965. == DVD-julkaisut == Sony Pictures Home Entertainment julkaisi elokuvan Pohjois-Amerikassa DVD:nä Hammerin kauhuelokuvien Muumion haudan kirous (1964), Tohtori Jekyllin kahdet kasvot (1960) ja Pelon tunne (1961) kanssa vuonna 2008 Icons of Horror Collection: Hammer Films -nimisessä julkaisussa. Gorgon-hirviö on saatavilla myös omana julkaisunaan. == Lähteet == == Aiheesta muualla == * * * Luokka:Vuoden 1964 brittiläiset elokuvat Luokka:Brittiläiset kauhuelokuvat Luokka:Terence Fisherin ohjaamat elokuvat
Nisulan osuuskassa

Nisulan osuuskassa (myöh. Nisulan osuuspankki) oli jyväskyläläinen paikallispankki, joka on nyttemmin sulautunut Keski-Suomen osuuspankkiin. Nisulan osuuskassa perustettiin vuonna 1902 ja se toimi ensimmäiset vuotensa Nisulan kartanon omistajan Aatos Schildtin suojeluksessa. Myöhemmin seppä Turpeinen otti johtotehtävät, ja pankki muodostui Jyväskylän palkansaajien pankiksi.Esa Sironen, Osuuskassaan syntynyt Tallennettu 29.12.2012. Suur- Jyväskylän lehti 6/2009 Pankin pääkonttori rakennettiin 1960-luvun lopulla keskeiselle kauppapaikalle, Asemakadun ja Kauppakadun risteykseen.Arja Kohvakka-Viinanen, Pankkien taidekokoelmat ja kokoelmatoiminnan ydinalueet Suomessa. Pro Gradu 2002. Tallennettu 29.12.2012. Nisulan osuuskassalla oli porvarillinen paikalliskilpailija, Jyväskylän seudun osuuskassa. Osuuspankkitoiminnan kehittäjät painostivat näitä lopettamaan keskinäisen kilpailunsa ja fuusioitumaan, mutta suunnitelman toteutuminen kesti vuosikymmeniä, 1980-luvulle saakka, koska vauraat maanviljelijät eivät halunneet antaa rahojaan sosiaalidemokraattiselle pankille. Viitattu 29.12.2012. (maksullinen). == Lähteet == Luokka:Jyväskylän historia Luokka:Entiset suomalaiset pankit
Argo (vuoden 2012 elokuva)

Argo on vuonna 2012 ensi-iltansa saanut Ben Affleckin ohjaama ja tuottama yhdysvaltalainen elokuva. Elokuva kertoo CIA:n operaatiosta pelastaa kuusi yhdysvaltalaista vuoden 1979 Iranin panttivankikriisin aikana. Pääosissa ovat Ben Affleck, Bryan Cranston, John Goodman, Alan Arkin, Kyle Chandler, Chris Messina, Clea DuVall ja Tate Donovan. Argo on saanut lukuisia palkintoja. Viidestä Golden Globe -ehdokkuudesta se voitti parhaan draamaelokuvan ja parhaan ohjauksen palkinnon. Britannian elokuva-akatemia puolestaan palkitsi Argon parhaan elokuvan sekä leikkauksen ja Affleckin parhaan ohjauksen Bafta- palkinnolla.The Guardian - Baftas 2013 the winners - the full list Viitattu 11.2.2013. Argo sai vuoden 2013 Oscar-gaalassa kolme Oscar-palkintoa oltuaan ehdolla seitsemässä kategoriassa: elokuva palkittiin parhaasta leikkauksesta ja sovitetusta käsikirjoituksesta sekä parhaana elokuvana. == Näyttelijät == == Vastaanotto == === Arvostelut === Rotten Tomatoes -sivuston mukaan kriitikoiden arvosteluista 96 % oli positiivisia perustuen 262 arvosteluun.http://www.rottentomatoes.com/m/argo_2012/ Episodi Jani Svensk Filmgoer Aleksi Salonen Filmitähti Ursula Borg Film-O-Holic Lasse Rintakumpu Helsingin Sanomat Pertti Avola Iltalehti Tuomas Riskala Ilta-Sanomat Tarmo Poussu MTV3 Outi Heiskaneno V2 Jari Tapani Peltonen === Palkinnot ja ehdokkuudet === Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Kenelle Voitto / Ehdokkuus British Academy Film Awards Elokuva Grant Heslov, Ben Affleck, George Clooney Ohjaus Ben Affleck Sovitettu käsikirjoitus Chris Terrio Miespääosa Ben Affleck Miessivuosa Alan Arkin Musiikki Alexandre Desplat Leikkaus William Goldenberg Golden Globe Draamaelokuva Ohjaus Ben Affleck Miessivuosa Alan Arkin Käsikirjoitus Chris Terrio Musiikki Alexandre Desplat Oscar Paras elokuva Grant Heslov, Ben Affleck ja George Clooney Miessivuosa Alan Arkin Sovitettu käsikirjoitus Chris Terrio Leikkaus William Goldenberg Äänitehosteet Erik Aadahl ja Ethan Van der Ryn Ääitys John Reitz, Gregg Rudloff ja Jose Antonio Garcia Musiikki Alexandre Desplat Satellite Award Paras elokuva Ohjaus Ben Affleck Sovitettu käsikirjoitus Chris Terrio Musiikki Alexandre Desplat Screen Actors Guild Miessivuosa Alan Arkin Näyttelijäkokoonpano == Lähteet == == Aiheesta muualla == * Virallinen sivusto * * * Luokka:Vuoden 2012 yhdysvaltalaiset elokuvat Luokka:Yhdysvaltalaiset jännityselokuvat Luokka:Yhdysvaltalaiset draamaelokuvat Luokka:Tositapahtumiin perustuvat elokuvat Luokka:Parhaan elokuvan Oscar-palkinnon saaneet elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Parhaan leikkauksen Oscar-palkinnon saaneet elokuvat Luokka:BAFTA Film Award -palkitut elokuvat Luokka:Golden Globe -palkitut elokuvat Luokka:SAG-palkitut elokuvat Luokka:Seulonnan keskeiset artikkelit Luokka:Elokuvat elokuvanteosta
Karavaani (elokuva)

Karavaani (myös Lemmen karavaani; ) on James Fargon ohjaama yhdysvaltalais- iranilainen seikkailuelokuva vuodelta 1978. Karavaani perustuu James Michenerin samannimiseen romaaniin vuodelta 1963, jonka pohjalta Nancy Voyles Crawford, Thomas A. McMahon ja Lorraine Williams laativat käsikirjoituksen. Elokuvan tuotti Elmo Williams. Karavaanin pääosissa ovat Anthony Quinn, Michael Sarrazin ja Christopher Lee. Karavaani kuvattiin Technicolor- menetelmällä Iranin Baluchistanissa 14 miljoonan dollarin budjetilla. Karavaani sai ensi-iltansa Yhdysvalloissa 2. marraskuuta vuonna 1978. Yhdysvalloissa elokuvaa levitti Universal Pictures. Suomessa elokuva julkaistiin 25. toukokuuta vuonna 1979. Karavaani sai yhden Oscar-ehdokkuuden parhaasta puvustuksesta vuonna 1979. Elokuva julkaistiin DVD:lle vuonna 2007. ==Näyttelijät== ==Lähteet== ==Aiheesta muualla== * * * Luokka:Vuoden 1978 yhdysvaltalaiset elokuvat Luokka:Iranilaiset elokuvat Luokka:Yhdysvaltalaiset seikkailuelokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset uudelleenfilmatisoinnit Luokka:Monikieliset elokuvat
Bill Tanner

Bill Tanner on kuvitteellinen hahmo James Bond -elokuvissa ja romaaneissa. Hän on MI6:n henkilöstöpäällikkö ja sotilasarvoltaan everstiluutnantti. Hän on esiintynyt elokuvissa 007 ja kultainen ase, Erittäin salainen, 007 ja kultainen silmä, Kun maailma ei riitä, 007 Quantum of Solace, 007 Skyfall, 007 Spectre ja 007 No Time to Die. Hahmoa ovat näytelleet Michael Goodliffe, James Villiers, Michael Kitchen ja Rory Kinnear. == Lähteet == Luokka:James Bond -hahmot
Becca Tobin

Rebecca Melise ”Becca” Tobin (s. 18. tammikuuta 1986 Marietta, Georgia, Yhdysvallat) on yhdysvaltalainen näyttelijä ja laulaja. ==Nuoruus== Becca Tobin kasvoi Mariettassa, Georgiassa perheensä nuorimpana. Hän kävi Pebblebrook High Schoolin Georgian Mabletonissa. Hän oli koulussa cheerleader ja aloitti sen jälkeen tanssimisen. Tobinin isä on juutalainen. ==Ura== Tobin näytteli yhdysvaltalaisessa musikaalisarjassa Glee Kitty Wildea. Hänellä on ollut myös rooli sarjoissa Wiener & Wiener ja Drop Dead Diva. Vuonna 2015 hän näyttelee tietokonekoodaajaa rikossarjassa NCIS: Los Angeles. Tobin on tehnyt pieniä teatteriprojekteja, useimmiten avustajana. Hän oli kiertueella Trans- Siberian Orchestran kanssa vuonna 2011. ==Filmografia== ===Televisiosarjat=== Vuosi Televisiosarja Rooli Muuta 2009 Wiener & Wiener Heather Jakso: "Beyonce's Walk-In Closet" 2012–2015 Glee Kitty Wilde vakituinen rooli 2014 Drop Dead Diva Empress Katia Jakso: ”Afterlife” 2015 NCIS: Los Angeles Blaze Talcott Jakso: ”Blaze of Glory” ==Lähteet== * Glee Wikia Viitattu 29.12.2012. ==Aiheesta muualla== * * Becca Tobin Twitterissä. Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset laulajat Luokka:Elävät henkilöt Luokka:Vuonna 1986 syntyneet
In memoriam

__NOTOC__ In memoriam voi tarkoittaa seuraavia asioita: * In memoriam, latinankielinen fraasi, joka tarkoittaa 'muistolle'; sitä käytetään yleensä muistokirjoituksissa. * In memoriam (Agents), vuonna 1992 julkaistu Topi Sorsakosken & Agentsin kokoelmalevy. * M. A. Numminen In memoriam, 1967 äänilevy * In memoriam, Jean Sibeliuksen säveltämä hautajaismarssi Luokka:Latinankieliset fraasit
Diana (elokuva)

Diana on vuonna 2013 ensi-iltansa saanut elokuva, joka kertoo prinsessa Dianan kahdesta viimeisestä vuodesta. Oliver Hirschbiegelin ohjaama elämäkertaelokuva keskittyy Dianan suhteeseen sydänkirurgi Hasnat Khaniin ja Dodi Al-Fayediin. Elokuvassa Dianaa näyttelee brittiläis-australialainen Naomi Watts. Elokuva ensi-iltansa oli Britanniassa 20. syyskuuta 2013 ja Suomessa 8. marraskuuta 2013. Kriitikot ovat lytänneet elokuvan täysin ja antaneet sille murska- arvosteluja.Rotten Tomatoes == Näyttelijät == == Katso myös == * Spencer (elokuva) * The Queen * Rautarouva * Grace of Monaco == Lähteet == == Aiheesta muualla == * Virallinen sivusto * Luokka:Vuoden 2013 brittiläiset elokuvat Luokka:Vuoden 2013 ranskalaiset elokuvat Luokka:Elämäkertaelokuvat Luokka:Tositapahtumiin perustuvat elokuvat
Hän tanssi kanssa enkeleiden

Hän tanssi kanssa enkeleiden on Suvi Teräsniskan 8. helmikuuta 2013 julkaistu albumi, joka on tribuutti Yö -yhtyeelle. Se debytoi Suomen virallisen listan sijalla 1. Albumin ensimmäisenä singlenä julkaistiin 7. joulukuuta 2012 kappale "Rakkaus on lumivalkoinen". Kappaleella "Särkyvää" on mukana Yö -yhtyeen solisti Olli Lindholm. == Kappaleet == # Rakkaus on lumivalkoinen - 4.09 # Pettävällä jäällä (feat. Oskari Teräsniska) \- 3.47 # Hän tanssi kanssa enkeleiden - 4.11 # Kiertolainen - 3.51 # Laulu rakkaudelle - 3.19 # Särkyvää (feat. Olli Lindholm) \- 4.38 # Laulu meille kahdelle - 4.01 # Enkelille (feat. Miina Mikkonen) \- 3.23 # Kultasiipi - 4.23 # En saannut sua pilviin - 4.24 # Vieraskirja - 3.18 == Singlet == * ”En saanut sua pilviin” (2010) * ”Särkyvää ft. Olli Lindholm” (2011) * ”Rakkaus on lumivalkoinen” (12/2012) == Lähteet == Luokka:Suvi Teräsniskan albumit Luokka:Vuoden 2013 albumit Luokka:Tribuuttialbumit
Kotkat saalistavat

Kotkat saalistavat () on vuonna 1979 ensi-iltansa saanut, J. Lee Thompsonin ohjaama brittiläinen toiminnallinen sotaelokuva, jonka pääosissa ovat Anthony Quinn, James Mason, Malcolm McDowell ja Christopher Lee. ==Juoni== Toisen maailmansodan aikana Ranskan vastarintaliike pyytää baskilaiselta maanviljelijältä (Anthony Quinn) apua viemään pakenevan tiedemies Bergsonin (James Mason) ja tämän perheen Pyreneiden yli Espanjaan turvaan. Heidän reitillään on saksalaisjoukko, jota johtaa sadistinen natsiupseeri von Berkow (Malcolm McDowell). ==Näyttelijät== ==Tuotanto== Kotkat saalistavat perustuu Bruce Nicolaysenin romaaniin Perilous Passage vuodelta 1976. Nicolaysen myös laati elokuvan käsikirjoituksen. Kotkat saalistavat kuvattiin Pyreneillä ja Ranskan Nizzassa. James Mason oli ennustanut vastanäyttelijälleen Kay Lenzille kuvauksien aikana, että elokuva tulisi floppaamaan lippuluukuilla. Hän oli sanonut: "Sano minun sanoneen. Kaikki elokuvat, jotka ovat pääasiassa paksussa lumessa ovat olleet floppeja lippuluukulla. Jotenkin ne saavat yleisön tuntemaan kylmää ja kosteaa." Hän oli oikeassa: elokuva ei menestynyt lippuluukuilla maailmalla ja kriitikoiden silmissä elokuva oli katastrofi ohjaaja J. Lee Thompsonin aikaisempaan ohjaamaan elokuvaan Navaronen tykit (1961) verrattuna. Navaronen tykit -elokuvaa pidetään Thompsonin mestariteoksena. ==Julkaisu== Kotkat saalistavat sai ensi-iltansa kotimaassaan Isossa-Britanniassa vuonna 1979. Elokuvaa levitti Hemdale Film Distribution. Elokuva sai ensi-illan Turkissa 26. helmikuuta 1979 ja Yhdysvalloissa 9. maaliskuuta 1979 New Yorkissa. Elokuvaa esitettiin Yhdysvalloissa vain viikon verran muutamissa elokuvateattereissa. United Artists toimi elokuvan levittäjänä Yhdysvalloissa. Kotkat saalistavat pääsi teatterilevitykseen monissa Euroopan maissa: Tanskassa 21. maaliskuuta 1979, Suomessa 13. huhtikuuta 1979, Alankomaissa 1. toukokuuta 1979, Norjassa 16. kesäkuuta 1979 ja Ranskassa 15. elokuuta 1979. Etelä-Koreassa elokuva sai ensi-illan 5. heinäkuuta 1979 ja Australiassa 21. helmikuuta vuonna 1980. Elokuva julkaistiin DVD:lle vuonna 2011. ==Arvioita== Video-oppaassa vuodelta 1994 Bello Romano kutsui elokuvaa kehnoksi ja antoi sille kaksi tähteä viidestä, mikä vastaa sanallista arviota ”keskinkertainen”. ==Lähteet== ==Aiheesta muualla== * * * Luokka:Vuoden 1979 brittiläiset elokuvat Luokka:Brittiläiset sotadraamat Luokka:Toiseen maailmansotaan pohjautuvat elokuvat Luokka:Brittiläiset romaaneihin perustuvat elokuvat Luokka:J. Lee Thompsonin ohjaamat elokuvat Luokka:Metro-Goldwyn-Mayerin elokuvat
Rafał Piszcz

Rafał Maciej Piszcz (24. lokakuuta 1940 Poznań – 12. syyskuuta 2012 Poznań) oli puolalainen ratameloja ja olympiamitalisti. Piszcz voitti parinsa Władysław Szuszkiewiczin kanssa kajakkikaksikossa olympiapronssia Münchenissä 1972. Tokiossa 1964 hän jäi kajakkinelikoissa välieriin ja Méxicossa 1968 hän oli samassa luokassa kahdeksas. Hän selviytyi maailmanmestaruuskilpailuissa kahdeksan ja Euroopan-mestaruuskilpailuissa kolme kertaa loppukilpailuun ja voitti 24 Puolan mestaruutta.Rafał Piszcz Bio, Stats and Results Piszcz kuoli syntymäkaupungissaan Poznańissa 12. syyskuuta 2012, 71-vuotiaana.http://www.poznan.sport.pl/sport- poznan/1,124485,12475266,Rafal_Piszcz_nie_zyje__Medalista_igrzysk_w_Monachium_.html == Lähteet == * Rafał Piszcz Bio, Stats and Results Olympics at Sports- Reference.com === Viitteet === Luokka:Puolalaiset melojat Luokka:Puolalaiset olympiamitalistit Luokka:Vuonna 1940 syntyneet Luokka:Vuonna 2012 kuolleet
Suzhoun satama

Suzhoun satama tai erään lähteen mukaan Taicangin satama-alue (, LOCODE: CN TAG (Taicang) tai CN CGU (Changshu ?) tai CN ZJG (Zhangjiagang)) on Kiinan itäosissa, Shanghain länsipuolella ja Nanjingin itäpuolella Jangtsejoen alajuoksulla sijaitsevan Jiangsun maakunnan Suzhoun hallintoalueen suursatama. Maantieteellisesti satama alkaa pian maailman suurimman sataman, Shanghain sataman länsipuolelta. Lähimpänä merta ja osin Jangtsen varrelle sijoittuvaa Shanghain satamaa on Suzhoun sataman Taicangin satama-alue. Suzhoun satama jatkuu Jangtsen etelärannalla eli oikeanpuoleisella rannalla pitkälle kaistaleelle: Suzhoun hallintoalueen Zhangjiagangin satama-alue sijaitsee noin 100 kilometriä Taicangista ylävirtaan. Suzhoun satamaan kuului vuonna 2011 kaikkiaan 224 laiturialuetta, jotka kattoivat noin 60 kilometriä Jangtsen rantaa. == Maailman suurin jokisatama == Vuonna 2002 hallintoalueen Jangtsen varrella sijainneet satamat (Changshu, Taicang ja Zhangjiagang) yhteenliittämällä muodostettu Suzhoun satama on maailman suurin jokisatama. Vuoden 2011 rahtimäärällään se oli Kiinan viidenneksi suurin ja maailman seitsemänneksi suurin satama, kun sisämaanliikenne luetaan mukaan rahtitilastoihin ulkomaanliikenteen ohella. Rotterdamin sataman vuoden 2015 satamatilastossa satama listattiin nimellä Taichangin satama-alue () kokonaisrahtimäärältään (540,0 milj. tonnia) maailman viidenneksi suurimmaksi satamaksi. Satama on suurin Kiinan yhdeksästä vuonna 2011 yli 100 miljoonaa tonnia rahtia vuodessa käsitelleestä jokisatamasta ja keskeinen Jiangsun maakunnan liikenteessä. Suzhou ylitti 100 miljoonan tonnin rajan vuonna 2005. Vuonna 2011 sataman kautta kulki jo 380 miljoonaa tonnia ja 2012 kaikkiaan 428 miljoonaa tonnia rahtia. Vuonna 2012 sataman ulkomaa rahdin volyymi ylitti 100 miljoonaa tonnia. Satamasta liikennöidään yli 400 satamaan maailman yli 100 maassa. Kun sekä koti- että ulkomaan rahtiliikenne lasketaan mukaan, Suzhoun satama listattiin vuonna 2013 jo maailman 6. suurimmaksi tavaraliikenteen satamaksi 454,3 miljoonalla tonnillaan. Konttisatamana Suzhoun satama on kasvanut nopeasti. Sataman kautta kulki vuonna 2010 kaikkiaan 3 644 kTEU, 2011 yhteensä 4 700 kTEU ja 2012 jo 5 860 kTEU kontteja. Vuonna 2011 satama sijoittui 28. sijalle linjaliikenteen suurimpien toimijoiden laatimalla konttisatamien maailmanlistalla. Jotkut satamatilastot käsittelevät Suzhoun sataman osia vuonna 2002 tapahtuneesta liittymisestä huolimatta yhä erillisinä satamina tai ovat puutteellisia. Esimerkiksi amerikkalaisten satamaviranomaisten vuoden 2010 maailmanlistalla Suzhoun sataman Taicangin satama-alue sijoittui konttisatamana 55. sijalle. == Lähteet == == Aiheesta muualla == * Suzhoun sataman itäosan muodostaman Taicangin sataman tilanne AIS:n mukaan. * Suzhoun sataman länsiosissa sijaitsevan Changjiagangin sataman tilanne AIS:n mukaan. Luokka:Kiinan satamat Satama Luokka:Jangtsen vesistö
Peter Hussing

Peter Hussing (15. toukokuuta 1948 Brachbach – 8. syyskuuta 2012 Brachbach) oli Länsi-Saksaa urheilu-urallaan edustanut nyrkkeilijä, olympiamitalisti ja Euroopan mestari. Hussing voitti olympiapronssia Münchenissä 1972 hävittyään välierässään nyrkkeilylegenda Teófilo Stevensonille. Montréalissa 1976 ja Los Angelesissa 1984 hän hävisi puolivälierissä.Peter Hussing Bio, Stats and Results Maailmanmestaruuskilpailuista Hussing voitti pronssia Münchenistä 1982. Euroopan-mestaruuskilpailuista hän voitti kultaa vuonna 1979, hopeaa vuosina 1971 ja 1973 ja pronssia vuonna 1969.http://www.zeit.de/1976/26/olympia-ueber-alles Hussing kuoli 8. syyskuuta 2012, 64-vuotiaana. Hän oli kärsinyt vakavasta sairaudesta.http://www.spiegel.de/sport/sonst/boxen-schwergewichtler-hussing- ist-tot-a-854803.html == Lähteet == * Peter Hussing Bio, Stats and Results Olympics at Sports-Reference.com === Viitteet === Luokka:Saksalaiset nyrkkeilijät Luokka:Saksalaiset olympiamitalistit Luokka:Vuonna 1948 syntyneet Luokka:Vuonna 2012 kuolleet
Viraalivideo

Viraalivideo (Viral video) on internetissä leviävä video, joka leviää sosiaalisen median, verkkosivustojen ja sähköpostin välityksellä. Yleensä, vaikkakaan ei aina, videolle on tyypillistä sen humoristinen sisältö. == Viraalivideoita == * Dumb Ways to Die on Metro Trains Melbournen mainoskampanja, jonka tehtävä on kertoa, että junia pitää varoa. * Star Wars kid on vuonna 1988 syntynyt koululainen, josta levisi toukokuussa 2003 internetissä filminpätkä pojasta leikkimässä Tähtien sodan Darth Maul -hahmoa. Koululaisen riehuminen ”valosapelilla” herätti huvitusta ja videota arvioitiin katsotun 900 miljoonaa kertaa vuoteen 2006 mennessä. == Katso myös == * Internet-ilmiö * Someilmiö == Lähteet == == Aiheesta muualla == * Kony 2012-ilmiö rakennettiin taitavasti Yle Uutiset 11.3.2012 Luokka:Videonlevityssivustot Luokka:Internet-ilmiöt
Þór Saari

Þór Saari (s. 9. kesäkuuta 1960 Miami Beach, Florida)Allthingin esittely on islantilainen poliitikko. Hän oli kansanedustajana Islannin Alltingissa vuosina 2009–2013 ja edusti siellä Liike () -puoluetta. Hän oli myös puolueen puheenjohtaja vuosina 2010–2011. Ennen Liike-puolueen perustamista hän oli Kansalaisten liike () -puolueen jäsen. Kyseinen puolue oli perustettu Islannin talouskriisin jälkeen. Hän syntyi Miami Beachissä islantilaiselle äidille (Rannveig Steingrímsdóttir) ja amerikansuomalaiselle isälle (Lee Elis Roy Saari). Hän on eronnut ja hänellä on tästä avioliitosta tytär nimeltään Hildigunnur.Hreyfinginin esittely ==Lähteet== Luokka:Islantilaiset poliitikot Luokka:Vuonna 1960 syntyneet Luokka:Elävät henkilöt
Mehmet Görmez

Mehmet Görmez (s. 1959 Gaziantepin maakunta) on turkkilainen islamilainen uskonoppinut. Hän sai vuonna 2003 nimityksen Turkin Uskonnollisten asioiden viraston varapuheenjohtajaksi ja vuonna 2010 puheenjohtajaksi. Hän on toiminut rukouksen johtajana ja saarnaajana Ankarassa. Görmez on filosofian tohtori ja professori. Hän opiskeli Ankaran yliopistossa ja on sittemmin muun muassa opettanut Ahmet Yesevin yliopistossa sekä tehnyt tutkimustyötä Isossa- Britanniassa. Hän on naimisissa, ja hänellä on kolme lasta.Bianet: Prof. Mehmet Görmez New Head of Religious Affairs == Lähteet == == Aiheesta muualla == * Viralliset sivut Luokka:Turkkilaiset uskonnolliset johtajat Luokka:Imaamit Luokka:Islam Turkissa Luokka:Vuonna 1959 syntyneet Luokka:Elävät henkilöt
Santa Sangre

Santa Sangre on suomalaisen black metal -yhtyeen Soulgrindin ensimmäinen EP- levy. Se on julkaistu vuonna 1993 levymerkillä Malodorous Mangled Innards Records. == Kappaleet == ;A-puoli # # ;B-puoli # * # ==Lähteet== == Aiheesta muualla == * * Luokka:Vuoden 1993 EP:t Luokka:Soulgrindin albumit
Tommi Launonen

Tommi Launonen on suomalainen metallimusiikin laulaja sekä basisti. == Diskografia == ;Nomicon * * * * * ;Walhalla * * * ;Gandalf * ;Gloomy Grim * * * * * ;Soulgrind * * * == Aiheesta muualla == * Tommi Launonen metal- archives.com -sivustolla Luokka:Suomalaiset metallimusiikin laulajat Luokka:Suomalaiset basistit Luokka:Syntymävuosi puuttuu Luokka:Elävät henkilöt
Nanjingin satama

Nanjingin satama () on suuri jokisatama Kiinan Nanjingissa Jangtsejoen alajuoksulla, noin 300 kilometrin päässä joen suulla olevasta Shanghaista. thumb|250px|Laivanrakennusta Nanjingin alueella Satama on yksi Kiinan yhdeksästä vuonna 2011 yli 100 miljoonaa tonnia rahtia vuodessa käsitelleestä jokisatamasta ja tärkeä Jiangsun maakunnan liikenteessä. Vuonna 2010 Nanjingin satama sijoittui 93. sijalle amerikkalaisten satamaviranomaisten laatimalla konttisatamien maailmanlistalla. Sama lista kuitenkin "unohti" listata tämän maailmanluokan sataman kokonaisrahtimäärän, joka toisen lähteen mukaan oli tuolloin jo 147 miljoonaa tonnia ja vuonna 2011 jo 171 miljoonaa tonnia. == Lähteet == ==Aiheesta muualla== *Satamayhtiön kotisivut (njp.com.cn) *Nanjingin sataman tilanne AIS:n mukaan (marinetraffic.com) *Nanjing Cargo Ports and Harbors (jiangsu.net) S Satama Luokka:Kiinan satamat
Speed Kills – The Very Best in Speed Metal

Speed Kills – The Very Best in Speed Metal on vuonna 1985 julkaistu speed- ja thrash metal -kokoelma-albumi. Se on ensimmäinen brittiläisen Music for Nations -levymerkin kaikkiaan kuudesta vuosina 1985–1992 julkaisemasta Speed Kills -albumista. Lisäksi yhdysvaltalainen Heavy Artillery Records julkaisi vielä vuonna 2007 seitsemännen samannimisen kokoelma-albumin. Vuoden 2007 kokoelmalla ei kuitenkaan ole mitään yhteyttä 2004 toimintansa lopettaneen Music for Nations -yhtiön kanssa. Ensimmäinen Speed Kills -albumi sisältää kaikkiaan 12 kappaletta lähinnä pohjoisamerikkalaisilta yhtyeiltä. Mukana on tyylilajin luoneita artisteja, kuten Metallica, Megadeth ja Slayer, jotka myöhempinä vuosina nousivat genren suurimmiksi nimiksi. Albumilla on kappaleita myös muilta merkittäviltä alan pioneereilta. Mukana ovat muun muassa sveitsiläinen Celtic Frost, kanadalainen Voivod, yhdysvaltalainen Exodus ja black metalin kehittänyt englantilainen Venom. Levyllä esiintyvistä artisteista ainoastaan italialainen Bulldozer jäi myöhemmin lähes kokonaan tuntemattomaksi. Levyllä kuultava Venomin ”Black Metal” on uudelleen levytetty versio yhtyeen albumilla Black Metal vuonna 1982 julkaistusta kappaleesta. Sitä ei tiettävästi ole julkaistu missään muualla. Myös Slayerin ”Evil Has No Boundaries” oli ennen julkaisematon liveversio. ==Kappaleet== ;A-puoli # # # # # # ;B-puoli # * # # # # # ==Lähteet== *Yperano Records Luokka:Vuoden 1985 kokoelma-albumit Luokka:Thrash metal -albumit
Koto Ōkubo

Koto Ōkubo (, 24. joulukuuta 1897 – 12. tammikuuta 2013) oli japanilainen henkilö. Hänestä tuli vanhin elävä aasialainen nainen Chiyono Hasegawan kuoltua 2. joulukuuta 2011 ja vanhin elävä nainen Dina Manfredinin kuoltua 17. joulukuuta 2012. Ōkubo oli toiseksi viimeinen henkilö, joka oli vahvistetusti syntynyt vuonna 1897. Hänen nimensä paljastettiin medialle vasta 14. syyskuuta 2012. Ōkubo kuoli 12. tammikuuta 2013 115 vuoden ja 19 päivän iässä. Hänen kuoltuaan vanhimman elävän naisen titteli siirtyi japanilaiselle Misao Ōkawalle. ==Lähteet== *http://www.grg.org/Adams/E.HTM ===Viitteet=== Luokka:Yli 110-vuotiaiksi eläneet japanilaiset Luokka:Vuonna 1897 syntyneet Luokka:Vuonna 2013 kuolleet
BM Atletico de Madrid

Club Deportivo Básico Balonmano Neptuno on espanjalaisen Club Atlético de Madridin käsipallojoukkue joka pelaa Espanjan korkeimmalla sarjatasolla Liga Asobalissa. Seura perustettiin alun pitäen Ciudad Realissa ja seuran nimeksi tuli BM Ciudad Real. Vuonna 2011 Seura muutti Madridiin ja vaihtoi nimensä nykyiselleen. == Saavutukset == ===BM Ciudad Real=== *Liga Asobal (5) 2003–04, 2006–07, 2007–08, 2008–09 & 2009–10 *Copa del Rey de Balonmano (3) 2003, 2008, 2011 *ASOBAL Cup (6) 2004, 2005, 2006, 2007, 2008, 2011 *Supercopa ASOBAL (3) 2005, 2008, 2011 *Mestareiden liiga (3) 2006, 2008, 2009 *EHF Champions Trophy (3) 2005, 2006, 2008 *Cup-voittajien cup (2) 2002, 2003 *IHF Super Globe (2) 2007, 2010 ===BM Atlético Madrid=== *Copa del Rey de Balonmano (12) 1962, 1963, 1966, 1967, 1968, 1978, 1979, 1981, 1982, 1987, 2012, 2013 *Supercopa ASOBAL (1) 2012 *IHF Super Globe (1) 2011 Luokka:Espanjalaiset käsipalloseurat Luokka:Madridin urheilu
Axpo

Axpo on sveitsiläinen energia-alan konserni, jonka pääkonttori on Badenissa. Konsernin emoyhtiö on Axpo Holding AG.Konsernirakenne Axpo-yhtiöillä on toimintaa useissa Euroopan maissa. == Historiaa == Axpon historia juontaa 1900-luvun alkuun, jolloin Nordostschweizerische Kraftwerke aloitti toimintansa.Axpo Power AG kaupparekisterissä == Konserniyhtiöt == Axpo Holdingilla on useita tytäryhtiötä, joista merkittävimmät ovat: * Axpo Power AG on energiantuotantoyhtiö. Konserniyhtiöiden vuotuinen energiantuotanto on 36 terawattituntia (TWh). * CKW AG on alueellinen sähköyhtiö, joka toimii Luzernin, Urin ja Schwyzin alueella. Vuosittain toimitettu energiamäärä on noin 6 TWh.CKW:n kotisivut (saksaksi) * Axpo Trading AG on energiakauppaa harjoittava yhtiö. Axpo-konsernin energiakaupan määrä on vuosittain noin 70 TWh. * Axpo Informatik AG on tietojärjestelmä-, konsultointi- ja asiantuntijapalveluita tuottava yhtiö. == Lähteet == ==Aiheesta muualla== * Axpon kotisivut Luokka:Sveitsiläiset teollisuusyritykset
Johan Henrik Frisenheim

Johan Henrik Frisenheim alk. Frisius (s. Nevanlinna – k. 12. lokakuuta 1737 LappeenrantaSvenskt biografiskt lexikon) oli suomalainen virkamies. Hän oli Isonvihan ja Uudenkaupungin rauhan jälkeen vuosina 1721–1737 Savonlinnan ja Kymenkartanon läänin maaherra ja johti jälleenrakennustyötä.Otavan Iso tietosanakirja, Otava 1968, osa 2, p. Hän oli alkujaan nevanlinnalainen kauppias Frisius, jonka taustasta on tietoja niukasti. Isä oli Nevanlinnan saksalaisen seurakunnan pappi Heinrich Frisius. Erään lähteen mukaan isänpuoleinen suku olisi peräisin Rostockista. Äiti oli Margareta Hansdotter SoldanGeorg Luther, Frisius-Frisenheim, Genos 1976 . Hän sai aatelisarvon 1716 ja vapaaherra hänestä tuli 1727. ==Lähteet== ==Aiheesta muualla== *J. H. Frisenheimin dramatisoitu elämäkerta Luokka:Suomalaiset virkamiehet Luokka:Suomen maaherrat Luokka:Syntymävuosi tuntematon Luokka:Vuonna 1737 kuolleet
Varbergin linnoitus

Varbergin linnoitus on Ruotsissa nykyisessä Varbergin kunnassa sijaitseva vanha linnoitus. Kreivi Jacob Nielsen rakennutti sen noin vuosina 1287–1300 Vardbergetille Hallandiin, joka kuului silloin Tanskaan.Statens Fastighetsverk: Varbergs fästning Viitattu 30.12.2012. Linnoitus on kuulunut vuoroin Tanskalle ja Ruotsille, vuodesta 1645 alkaen Ruotsille. Sitä on korjailtu useita kertoja ja nykyinen ulkoasu on suurimmaksi osaksi peräisin 1630- ja 1640-luvuilta. Linnoitus toimi vankilana vuosina 1848–1880. Nykyisin sitä käyttää Hallannin kulttuurihistoriallinen museo. ==Lähteet== ==Aiheesta muualla== * Slottsguiden.info: Varbergs fästning, Sverige * Hallands Kulturhistoriska Museum: Varbergs Fästning Luokka:Hallandin läänin linnat Luokka:Varbergin kunta
Baden (täsmennyssivu)

Baden tarkoittaa muun muassa seuraavaa: == Paikkoja == * Baden, kaupunki Sveitsissä, Aargaun kantonissa * Baden bei Wien, kaupunki Itävallassa * Baden- Baden, kaupunki Saksassa, Baden-Württembergin osavaltiossa * Baden- Württemberg, Saksan osavaltio === Historiallisia alueita ja valtiota === * Baden, entinen valtio nykyisen Saksan alueella * Badenin kantoni, Helvetian tasavallan kantoni nykyisen Sveitsin alueella * Baden, Saksan liittotasavallan entinen osavaltio (1949-1952) * Württemberg-Baden, Saksan liittotasavallan entinen osavaltio (1949-1952) == Henkilöitä == * Fred Baden (1934-2009), yhdysvaltalainen demokraattipoliitikko * Maximilian von Baden (1867-1929), Saksan valtakunnankansleri 1918 * Torkil Baden (s. 1944), norjalainen urkuri, musiikkikirjailija ja -toimittaja * Baden Cooke (s. 1978), australialainen pyöräilijä == Muita merkityksiä == * Badenin kulttuuri, kivikautinen kulttuurijakso * Badenin koulukunta, filosofinen koulukunta == Katso myös == * Baden-Powell
Dan Blackburn

Daniel "Dan" Blackburn (s. 20. toukokuuta 1983, Montreal, Quebec) on kanadalainen entinen jääkiekkoilija, pelipaikaltaan maalivahti. NHL-urallaan hän edusti New York Rangersia 63 ottelussa. Blackburn joutui lopettamaan uransa vasempaan olkapäähän tulleen hermovaurion takia. ==Lähteet== * Luokka:Kanadalaiset jääkiekkomaalivahdit Luokka:New York Rangersin varaamat pelaajat Luokka:Vuonna 1983 syntyneet Luokka:Elävät henkilöt
Kawasaki Ki-102

Kawasaki Ki-102 (liittouneiden koodinimi Randy) oli keisarillisen Japanin armeijan ilmavoimien kaksimoottorinen raskas hävittäjä toisessa maailmansodassa. Kone suunniteltiin ja valmistettiin Japanissa, ja sen B-muunnosta käytettiin rynnäkkötehtäviin. Siinä oli lentokoneeseen nähden raskas 57 mm tykki, jonka suuri rekyyli johti sen vaihtamiseen 37 mm tykkiin. Lentokoneen saavuttama lakikorkeus 11 000 metriä oli riittävä, jotta se kykeni torjumaan korkealla lentäviä yhdysvaltalaisten B-29-pommittajalauttoja. Huippunopeus oli 580 km/h, joka saman suuruinen B-29 kanssa.Mondey, D., 2002: s. 148 Moottorein oli kaksi 1 500 hevosvoiman Mitsubishi Ha-112 Ru -tähtimoottoria.https://airpages.ru/eng/jp/ki102.shtml Viitattu 24.12.2022. Liittoutuneet käyttivät tästä lentokoneesta tyyppitunnusta Randy. Konetyyppiä valmistettiin noin 240 kappaletta, mutta ne eivät ottaneet osaa suuriin ratkaisutaisteluihin: Japanin kotirintamaa ja Okinawaa lukuun ottamatta. Ki-102 palveli rynnäkkötehtävien lisäksi yöhävittäjänä.http://www.historyofwar.org/articles/weapons_kawasaki_ki-102.html Viitattu 24.12.2022. ==Lähteet== *Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England, englanniksi) ISBN 0-7858-1363-2 (s. 148) ===Viitteet=== ==Aiheesta muualla== *https://wiki.warthunder.com/Ki-102_otsu Luokka:Kawasakin ilma-alukset Luokka:Japanilaiset hävittäjälentokoneet Luokka:1940-luvun hävittäjälentokoneet
A. J. Green

Adriel Jeremiah "A. J." Green (s. 31. heinäkuuta 1988, Summerville, Etelä- Carolina) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän pelaa tällä hetkellä NFL-liigan Cincinnati Bengalsissa. Georgian yliopiston joukkueessa yliopistojalkapalloa pelannut Green oli NFL:n varaustilaisuuden neljäs varaus vuonna 2011. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1988 syntyneet Luokka:Elävät henkilöt